Vaski-kirjastot  
Kuvailutoimijat MUISTIO

Paikka: Turun pääkirjasto, pieni neuvotteluhuone

Aika: 3.12.2013 klo 9.15-10.30

Läsnä: Tarja Järvenpää, Riitta Kari, Pirkko Nikander (siht.), Heli Pohjola, Päivi Svala, Anna Viitanen (pj)

1. Edellisen kokouksen muistio

Hyväksyttiin edellisen kokouksen muistio.

1. Luetteloinnin keskittäminen

Vaski-jory on hyväksynyt keskittämisvaihtoehdon 3, eli vähäisen keskittämisen mallin.

Kuvailua ei mallin mukaan tehdä Kustavissa, Pyhärannassa, Sauvossa, Taivassalossa ja Vehmaalla.

Kuhunkin yllä olevaan kirjastoon tulee vuosittain parisenkymmentä primaariluettelointia vaativaa nimekettä. Vehmaalle tulee enemmän tällaisia nimekkeitä, koska sinne tulee Daisy-äänikirjoja.

Tutkitaan vielä, mitkä kirjastot voisivat ottaa tehtäväkseen näiden kirjastojen primaariluetteloinnin. Kyseeseen tulisivat Kaarina, Raisio, Turku, Uusikaupunki (tai Lieto).

Luetteloivia kirjastoja valittaessa on otettava huomioon aineistolajien merkitys ja mahdollisesti myös kuljetusten sujuvuus.

Päätettiin, että kirjastot lähettävät luetteloitavan aineiston kokonaan luetteloivaan kirjastoon.

Luettelointi tehdään mahdollisimman nopeasti, mutta mitään nopeita toimituksia ei voi luvata.

1. Kuvailuryhmän kokoonpano ensi vuonna

Tarja Järvenpää, Mikko Luukko ja Jarko Rahkala luopuvat ryhmän jäsenyydestä.

Jory päättää jäsenistä 10.12.

1. E-kirjojen luettelointi

OverDriven kirjat on tähän asti luetteloitu Turussa ja Raisiossa. Raision luetteloijan lopettaessa työ on jaettava uudelleen.

1. Tietokannan siivous

Jonkin verran kirjatietueita on yhdistämättä. Jaetaan läpikäytävät vuodet kirjastojen kesken.

Musiikin cd-levyjen tuplatietueiden yhdistäminen pahasti kesken. Kaarina voi ottaa tehtäviä Turulta ja Raisiolta.

Sami Salosen tekemistä tietokantadumpeista on tullut esille virheitä ISIL-koodeissä ja kielikoodeissa.

ISIL-koodi –listat lähetetään kirjastoille, ja kukin kirjasto korjaa omat väärät koodinsa.

Anna korjaa väärät kielikoodit.

Tyhjät 008-kentät jätetään vielä odottamaan korjausta.

1. Luettelointiohjeet

Jarko Rahkalan luovuttua ryhmän jäsenyydestä peliohjeiden teko jäi kesken. Päivi tekee peliohjeet.

Kielikurssien luettelointiohjeet jäävät odottamaan hankintaohjeiden valmistumista.

Luettelointiwikin ylläpitoa mietitään.

Seuraava luettelointikoulutusta vaativa asia Vaskissa on 0-alueen käyttöönotto.

1. Luettelointi Silverissä

Osakohteet pitäisi saada aakkosjärjestykseen.

Eräajojen toimintaongelmat ovat esillä Tampereen kokouksessa 11.12.

1. Seuraava kokous

Kokouksen ajankohta tammi- tai helmikuussa. Päätetään myöhemmin.